CELEX: 62015CN0154
Language: hr
Date: 2015-04-01 00:00:00
Title: Predmet C-154/15: Zahtjev za prethodnu odluku koji je 1. travnja 2015. uputio Juzgado de lo Mercantil no 1 de Granada (Španjolska) – Francisco Gutiérrez Naranjo protiv BBK Bank Cajasur, S.A.U.

13.7.2015   
            
            
               HR
            
            
               Službeni list Europske unije
            
            
               C 228/3
            
         Zahtjev za prethodnu odluku koji je 1. travnja 2015. uputio Juzgado de lo Mercantil no 1 de Granada (Španjolska) – Francisco Gutiérrez Naranjo protiv BBK Bank Cajasur, S.A.U.
   (Predmet C-154/15)
   (2015/C 228/03)
   Jezik postupka: španjolski
   
      Sud koji je uputio zahtjev
   
   Juzgado de lo Mercantil no 1 de Granada
   
      Stranke glavnog postupka
   
   
      Tužitelj: Francisco Gutiérrez Naranjo
   
      Tuženik: BBK Bank Cajasur, S.A.U.
   
      Prethodna pitanja
   
   
               1.
            
            
               Je li u okolnostima poput predmetnih, tumačenje prema kojem nepoštena odredba o kojoj je riječ, iako proglašena ništavom, nastavlja proizvoditi učinke do objave tog proglašenja sukladno s tumačenjem „neobvezivosti” iz članka 6. stavka 1. Direktive 93/13/EEZ (1)? Može li se, prema tome, smatrati da unatoč proglašenju ništavosti odredbe učinci koje je ona proizvodila dok je bila na snazi i dalje valjani i postojeći?
            
         
               2.
            
            
               Kada je po pojedinačnoj tužbi potrošača odredba proglašena ništavom, je li prestanak korištenja određenom odredbom, koji je moguće odrediti (u skladu s prvim stavcima članaka 6. i 7.), u skladu s ograničenjem učinaka ništavosti? Mogu li sudovi ublažiti obvezu prodavatelja robe odnosno pružatelja usluge da vrati ono što je potrošač platio na osnovi odredbe koja je zbog propusta u informiranju i/ili transparentnosti naknadno proglašena ništavom ex tunc?
            
         
      (1)  Direktiva Vijeća 93/13/EEZ od 5. travnja 1993. o nepoštenim uvjetima u potrošačkim ugovorima (SL L 95, str. 29.) (SL, posebno izdanje na hrvatskom jeziku, poglavlje 15., svezak 12., str. 24.).